अंकुश छिल्लर महासचिव बने
नीमराना. महासचिव अंकुश छिल्लर का स्वागत करते ग्रामीण।
भास्कर न्यूज | नीमराना
गांवमाजराकाठ निवासी युवा नेता अंकुश छिल्लर को युवा कांग्रेस लोकसभा अलवर के महासचिव पद पर नियुक्त किया गया है। इससे क्षेत्र में खुशी की लहर दौड़ गई है। हाईवे मार्ग पर युवाओं ने अंकुश छिल्लर का लोगों ने माला एवं साफा पहनाकर स्वागत किया। जानकारी अनुसार भारतीय युवा कांग्रेस लोकसभा अलवर के अध्यक्ष संजय यादव ने माजराकाठ निवासी अंकुश छिल्लर को युवक कांग्रेस लोकसभा अलवर के महासचिव पद पर नियुक्त किया है। नियुक्ति के बाद पहली बार गांव में पहुंचने पर युवा नेता अंकुश छिल्लर का ग्रामीणों ने गर्मजोशी के साथ माला साफा पहनाकर स्वागत किया। इस मौके पर देशराज, सुरेश कुमार, मोहन रैबारी, बाबू आदि मौजूद थे। इधर युवा कांग्रेस जनों ने लड्डू बांटकर अपनी खुशी का इजहार किया। कांग्रेस के जिला महासचिव अशोक मुद्गल पूर्व सैन्य अधिकारी हाकिमसिंह चौहान, सतीश कौशिक एवं क्षेत्र के जनप्रतिनिधियों ने छिल्लर नियुक्ति पर खुशी जताई है। गौरतलब है कि अंकुश छिल्लर अलवर जाट महासभा के अध्यक्ष एवं जिला कांग्रेस महासचिव बलवीर छिल्लर के पुत्र है।
bho_Deva hin_Deva bho_Deva hin_Deva